American Horror Story

American Horror Story er en amerikansk antologiserie innen grøssersjangeren produsert av Ryan Murphy og Brad Falchuk for det amerikanske TV-selskapet FX. Det er en antologi-serie hvor hver sesong fungerer som en separat miniserie med ulike rollefigurer, forskjellige omgivelser og nye handlinger som alle har en «begynnelse, midtdel og en slutt». Noen av situasjonene i TV-serien er løst basert på virkelige hendelser. American Horror Story hadde premiere på den amerikanske fjernsynskanalen FX 5. oktober 2011, og i Norge hadde den premiere på FOX Crime 10. november 2011.

Første sesong heter Murder House og foregår i Los Angeles i California i 2011. Den handler om en familie som flytter inn i et hjemsøkt hus. Andre sesong heter Asylum og foregår i Massachusetts i 1964. Den handler om pasientene og de ansatte ved sinnssykeasylet Briarcliff Mental Institution. Tredje sesong heter Coven og foregår i New Orleans i Louisiana i 2013. Den handler om en gruppe hekser som skal slå tilbake på de som gjør dem vondt. Fjerde sesong, Freak Show, foregår i Jupiter i Florida i 1952 og handler om sirkusartistene på et amerikansk freak show. Femte sesong heter Hotel og foregår i Los Angeles i California i 2015. Den handler om gjestene og de ansatte på et overnaturlig hotell. Sjette sesong, Roanoke, utspiller seg som et dokudrama under tittelen My Roanoke Nightmare. Syvende sesong, Cult, handler om et LHBTQ+ ektepar som sliter med familien og forholdet sitt mens en kult begynner å terrorisere byen de bor i etter Donald Trumps seier. Åttende sesong, Apocalypse, er en sesong hvor karakterene fra Murder House og Coven krysser stier etter at selve apokalypsen ( skapt av Michael Langdon ) skjer i American Horror Story universet. Niende sesong heter 1984 og handler om en gruppe tennåringer som får seg jobb på en sommerleir i 1984 med en seriemorder som tar livet av alle i sommerleiren, en etter en. Tiende sesong heter Double Feature som har to deler, den første med fokys på en familie som flytter til Provincetown, Massachusetts, hvor de merkelige innbyggerne begynner å påvirke livene deres. I den andre delen finner en gruppe studenter på campingtur seg involvert i en skremmende og dødelig konspirasjon som har forberedt seg i flere tiår.

I januar 2020 fornyet FX serien for ytterligere tre sesonger.

American Horror Story har fått god kritikk, spesielt for skuespillernes arbeid. Jessica Lange har vunnet to Primetime Emmy Awards, en Golden Globe og en Screen Actors Guild Award for rolleskildringen sin. Kathy Bates vant en Emmy-pris for rolletolkningen sin i Coven, og Lady Gaga vant en Golden Globe for innsatsen i Hotel.

 Sesonger 

 Murder House (2011) 
 Handling 
mini|Jessica Lange vant en Primetime Emmy Award, en Golden Globe og en Screen Actors Guild Award for rollen som Constance i Murder House.

Den første sesongen handler om familien Harmon: ekteparet Ben (Dylan McDermott) og Vivien (Connie Britton), og datteren Violet (Taissa Farmiga). De flytter fra Boston til Los Angeles for å starte et nytt liv der. Vivien har nettopp mistet barnet sitt i spontanabort, og Ben har vært utro med en av studentene sine (Kate Mara). Familien bestemmer seg for å kjøpe et viktoriansk hus, men får høre av eiendomsmegleren at de forrige huseierne, Chad og Patrick (Zachary Quinto og Teddy Sears), begikk selvmord i huset. De bestemmer seg for å kjøpe det likevel, men oppdager snart at selvmordet bare er én av mange fæle hendelser i huset.

Familien blir kjent med naboen Constance (Jessica Lange) og datteren Addie (Jamie Brewer), som begge ser ut til å ha en tilknytning til huset. Den forrige huseieren Larry Harvey (Denis O'Hare) dukker også opp og advarer Ben om huset. De stifter også bekjentskap med tjenestepiken Moira (Frances Conroy og Alexandra Breckenridge). Hun er ung og forførende for menn, men gammel og skrøpelig for kvinner. Violet er deprimert og forelsker seg i en av farens klienter, tenåringsgutten Tate Langdon (Evan Peters). Hun vet imidlertid ikke at Tate er et spøkelse og Constances sønn.

En dag har Vivien sex med en mann ikledd et gummikostyme hun fant på loftet. Hun tror hun har sex mannen sin, men det er egentlig Tate. Vivien blir gravid med tvillinger med ulike fedre. Det blir avslørt at Tate hadde sex med Vivien for å gi det ene barnet hennes til Nora (Lily Rabe), et spøkelse som hadde mistet barnet sitt. Hayden, som Ben var utro med, kommer til Los Angeles for å få han tilbake. Hun forteller Vivien at hun er gravid med Bens barn. Larry dreper Hayden, og Ben gravlegger henne i hagen. Hun dukker opp igjen som et spøkelse og samarbeider med Nora om å ta Viviens kommende barn.

Addie blir påkjørt, og Constance rekker ikke å skyve henne over på Harmons eiendom før hun dør. Hadde hun rukket det kunne hun blitt fanget der som et spøkelse. Hun oppnår likevel kontakt med henne takket være Billie Dean Howard (Sarah Paulson), som kan formidle kontakt med de avdødes ånder.

Violet får vite at Tate var gjerningsmannen bak en gammel skolemassaker. Hun tar sitt eget liv, men innser ikke det før noen uker senere når hun ikke klarer å dra fra huset. Vivien føder tvillingene, men én av dem er dødfødt. Vivien dør selv under fødselen. Det overlevende barnets far er Tate, og Constance oppfordrer Ben til å dra huset før han blir drept. Hayden dreper ham, og Constance stikker av med barnet. Politiet tror at Ben tok sitt eget liv på grunn av sorg, og at Violet tok barnet (ettersom liket hennes aldri ble funnet). Familien Harmon er blitt spøkelser og bestemmer seg for å skremme vekk fremtidige beboere før de også blir drept og fanget der.

Tre år frem i tid oppdrar Constance Viviens barn Michael. Han har nettopp myrdet barnepiken sin og viser de samme voldelige tendensene som sin far.

 Medvirkende 
 Connie Britton som Vivien Harmon, en kvinne som flytter inn i huset med familien sin etter mye motgang.
 Dylan McDermott som Dr. Ben Harmon, psykolog og Viviens mann som var utro mot henne med en av studentene sine.
 Taissa Farmiga som Violet Harmon, Vivien og Bens datter som forelsker seg i mystiske Tate.
 Evan Peters som Tate Langdon, et mystisk spøkelse som forelsker seg Violet.
 Denis O'Hare som Larry Harvey, tidligere huseier av «morderhuset» med kraftige brennmerker i ansiktet.
 Jessica Lange som Constance Langdon, nabodama som i tide og utide dukker opp på uønskede besøk i Viviens hus.
 Frances Conroy og Alexandra Breckenridge som gammel og ung versjon av Moira O'Hara, husets faste hushjelp.
 Kate Mara som Hayden McClaine, studenten som Ben var utro mot Vivien med.
 Zachary Quinto som Chad Warwick, tidligere huseier som ble myrdet i «mordhuset» kun et år før Vivien flyttet inn.
 Teddy Sears som Patrick, mannen til Chad som ble myrdet ved kjærestens side.
 Lily Rabe som Nora Montgomery, kona til husets første beboer som hjemsøker huset i jakten på sitt tapte barn.
 Jamie Brewer som Adelaide «Addie» Langdon, Constances Downs-syke datter. Hun han et mystisk forhold til «morderhuset».
 Sarah Paulson som Billie Dean Howard, Constances venninne som kan formidle kontakt med de avdødes ånder.

 Episoder 
 Nr. Tittel Regi Manus Sending (USA)1  «Pilot»  Ryan Murphy  Ryan Murphy og Brad Falchuk  5. oktober 20112  «Home Invasion»  Alfonso Gomez-Rejon  Ryan Murphy og Brad Falchuk  12. oktober 20113  «Murder House»  Bradley Buecker  Jennifer Salt  19. oktober 20114  «Halloween (Part 1)»  David Semel  James Wong  26. oktober 20115  «Halloween (Part 2)»  David Semel  Tim Minear  2. november 20116  «Piggy Piggy»  Michael Uppendahl  Jessica Sharzer  9. november 20117  «Open House»  Tim Hunter  Brad Falchuk  16. november 20118  «Rubber Man»  Miguel Arteta  Ryan Murphy  23. november 20119  «Spooky Little Girl»  John Scott  Jennifer Salt  30. november 201110  «Smoldering Children»  Michael Lehmann  James Wong  7. desember 201111  «Birth»  Alfonso Gomez-Rejon  Tim Minear  14. desember 201112  «Afterbirth»  Bradley Buecker  Jessica Sharzer  21. desember 2011

 Asylum (2012–2013) 
 Handling 
Handlingen i Asylum finner sted på mentalsykehuset Briarcliff i 1964. Vi følger pasienter, leger og nonner som opptar Briarcliff Mental Institution, grunnlagt for å behandle kriminelt sinnssyke. Alle på Briarcliff er rutinemessig utsatt for overnaturlige og vitenskapelige påvirkninger, inkludert demoniske besettelsen og utenomjordisk bortføring.

 Medvirkende 
 Zachary Quinto som Oliver Thredson 
 Joseph Fiennes som Timothy Howard 
 Sarah Paulson som Lana Winters
 Jessica Lange som Judy «Jude» Martin
 Evan Peters som Kit Walker
 Lily Rabe som Mary Eunice McKee
 Lizzie Brocheré som Grace Bertrand 
 James Cromwell som Arthur Arden
 Chloë Sevigny som Shelley
 Ian McShane som Leigh Emerson
 Naomi Grossman som Pepper
 Fredric Lehne som Frank McCann
 Clea DuVall som Wendy Peyser
 Britne Oldford som Alma Walker
 Jenna Dewan-Tatum som Teresa Morrison
 Dylan McDermott som Johnny Morgan
 Frances Conroy som Shachath: The Angel of Death

 Episoder 
 Nr. Tittel Regi Manus Sending (USA) 1 «Welcome to Briarcliff» Bradley Buecker Tim Minear  2 «Tricks and Treats» Bradley Buecker James Wong  3 «Nor'easter» Michael Uppendahl Jennifer Salt  4 «I Am Anne Frank (Part 1)» Michael Uppendahl Jessica Sharzer  5 «I Am Anne Frank (Part 2)» Alfonso Gomez-Rejon Brad Falchuk  6 «The Origins of Monstrosity» David Semel Ryan Murphy  7 «Dark Cousin» Michael Rymer Tim Minear  8 «Unholy Night» Michael Lehmann James Wong  9 «The Coat Hanger» Jeremy Podeswa Jennifer Salt  10 «The Name Game» Michael Lehmann Jessica Sharzer  11 «Spilt Milk» Alfonso Gomez-Rejon Brad Falchuk  12 «Continuum» Craig Zisk Ryan Murphy  13 «Madness Ends» Alfonso Gomez-Rejon Tim Minear 

 Coven (2013–2014) 
mini|Coven handler om en gruppe hekser som skal slå tilbake på de som gjør dem vondt.
 Handling 
300 år har passert siden hekseprosessene i Salem, og American Horror Story: Coven følger heksene som rømte fra Salem til New Orleans på 1600-tallet. I New Orleans ligger nå Miss Robichaux’s Academy for Exceptional Young Ladies, styrt av supreme-heksen Fiona, som beskytter, og lærer unge hekser å mestre kreftene sine.

Heksene fra Salem står ovenfor mange trusler, blant annet en gammel feide med rivaliserende voodo-hekser fra New Orleans, som har vart i århundrer, samt andre farer som blir avdekket i løpet av serien.

 Medvirkende 
 Jessica Lange som Fiona Goode
 Sarah Paulson som Cordelia Foxx
 Taissa Farmiga som Zoe Benson
 Frances Conroy som Myrtle Snow
 Evan Peters som Kyle Spencer
 Lily Rabe som Misty Day
 Emma Roberts som Madison Montgomery
 Denis O'Hare som Spalding
 Kathy Bates som Delphine LaLaurie
 Angela Bassett som Marie Laveau
 Gabourey Sidibe som Queenie
 Danny Huston som The Axeman
 Jamie Brewer som Nan
 Josh Hamilton som Hank Foxx

Episoder
Nr.TittelRegiManusSending (USA)1BitchcraftAlfonso Gomez-RejonRyan Murphy og Brad Falchuk9. oktober 20132Boy PartsMichael RymerTim Minear16. oktober 20133The ReplacementsAlfonso Gomez-RejonJames Wong23. oktober 20134Fearful Pranks EnsueMichael UppendahlJennifer Salt30. oktober 20135Burn, Witch. Burn!Jeremy PodeswaJessica Sharzer6. november 20136The Axeman ComethMichael UppendahlDouglas Petrie13. november 20137The DeadBradley BueckerBrad Falchuk20. november 20138The Sacred TakingAlfonso Gomez-RejonRyan Murphy4. desember 20139HeadHoward DeutchTim Minear11. desember 201310The Magical Delights of Stevie NicksAlfonso Gomez-RejonJames Wong8. januar 201411Protect the CovenBradley BueckerJennifer Salt15. januar 201412Go to HellAlfonso Gomez-RejonJessica Sharzer22. januar 201413The Seven WondersAlfonso Gomez-RejonDouglas Petrie29. januar 2014

 Freak Show (2014–2015) 
 Handling 
Freak Show handler om en gjeng sirkusfreaks ledet av den tyske cabaretstjernen Elsa Mars. Sammen ankommer de den lille byen Jupiter i Florida i 1952 for å opptre. Det er en ordentlig broket forsamling som reiser med sirkuset – blant dem en skjeggete kvinne, siamesiske tvillinger, en råsterk mann og en kvinne med tre bryster. Også har vi denne morderiske og livsfarlige klovnen Twisty the Clown, som ikke er en del av sirkuset, men som sterkt misliker at de kommer på besøk.

 Medvirkende 
 Sarah Paulson som Bette og Dot Tattler
 Evan Peters som Jimmy Darling
 Michael Chiklis som Dell Toledo
 Frances Conroy som Gloria Mott
 Denis O'Hare som Stanley
 Emma Roberts som Maggie Esmerelda
 Finn Wittrock som Dandy Mott
 Angela Bassett som Desiree Dupree
 Kathy Bates som Ethel Darling
 Jessica Lange som Elsa Mars
 Celia Weston som Lillian Hemmings
 Wes Bentley som Edward Mordrake
 Gabourey Sidibe som Regina Ross
 Danny Huston som Massimo Dolcefino
 Erika Ervin som Eve
 Mat Fraser som Paul
 Jyoti Amge som Ma Petite
 Rose Siggins som Suzi
 Naomi Grossman som Pepper
 Christopher Neiman som Salty
 Drew Rin Varick som Toulouse

 Episoder 
Nr.TittelRegiManusSending (USA)1Monsters Among UsRyan MurphyRyan Murphy og Brad Falchuk8. oktober 20142Massacres and MatineesAlfonso Gomez-RejonTim Minear15. oktober 20143Edward Mordrake: Part 1Michael UppendahlJames Wong22. oktober 20144Edward Mordrake: Part 2Howard DeutchJennifer Salt 29. oktober 20145Pink CupcakesMichael UppendahlJessica Sharzer5. november 20146BullseyeHoward DeutchJohn J. Gray12. november 20147Test of StrengthAnthony HemingwayCrystal Liu19. november 20148Blood BathBradley BueckerRyan Murphy3. desember 20149Tupperware Party MassacreLoni PeristereBrad Falchuk10. desember 201410OrphansBradley BueckerJames Wong17. desember 201411Magical ThinkingMichael GoiJennifer Salt7. januar 201512Show StoppersLoni PeristereJessica Sharzer14. januar 201513Curtain CallBradley BueckerJohn J. Gray21. januar 2015

 Hotel (2015–2016) 
mini|Lady Gaga vant en Golden Globe for rollen som Elizabeth Johnson («The Countess») i Hotel.
 Handling 
Hotel foregår på hotellet Hotel Cortez i Downtown Los Angeles som nettopp har blitt kjøpt opp av motedesigneren Will Drake (Cheyenne Jackson). Det 90 år gamle hotellet er hjemsøkt av demoner og mystiske spøkelser, blant annet grunnleggeren James Patrick March (Evan Peters), rusmiddelavhengige Sally (Sarah Paulson) og den såkalte «avhengighetsdemonen». Den 111 år gamle vampyren Elizabeth (Lady Gaga), hennes elsker Donovan (Matt Bomer), Donovans mor og hotellets resepsjonist Iris (Kathy Bates), den transkjønnede bartenderen Liz Taylor (Denis O'Hare) og Elizabeths hevngjerrige elsker Ramona Royale (Angela Bassett) utgjør gjestene og de ansatte på hotellet.

I løpet av sesongen avsløres rollefigurenes bakgrunn. Elizabeth var gift med James March og tok abort i Los Angeles i 1926 (i det samme huset som Murder House foregår i). Ramona var en skuespiller i Hollywood som var sammen med Elizabeth før sistnevnte drepte Ramonas nye kjæreste på grunn av sjalusi. Liz het egentlig Nick Pryor og bodde i Topeka i Kansas frem til 1984 da hun fikk en makeover og ble omdøpt til Liz Taylor av Elizabeth. Sally ble dyttet ut av vinduet av Iris etter å ha gitt sønnen hennes heroin. James bygde hotellet sitt med hemmelige matheiser og korridorer for å kvitte seg med lik slik at han kunne myrde og torturere gjestene sine.

I nåtid leter detektiv John Lowe (Wes Bentley) etter en seriemorder som dreper personer i hotellet for å bryte de ti bud.

 Medvirkende 
 Lady Gaga som Elizabeth Johnson/«The Countess»
 Kathy Bates som Iris
 Sarah Paulson som Sally McKenna og Billie Dean Howard
 Evan Peters som James Patrick March
 Wes Bentley som John Lowe
 Matt Bomer som Donovan
 Chloe Sevigny som Alex Lowe
 Lily Rabe som Aileen Wuornos
 Denis O'Hare som Liz Taylor
 Finn Wittrock som Tristan Duffy og Rudolph Valentino
 Cheyenne Jackson som Will Drake
 Angela Bassett som Ramona Royale
 Mare Winningham som Hazel Evers
 Lennon Henry som Holden Lowe
 Richard T. Jones som detektiv Hahn
 Shree Crooks som Scarlett Lowe
 Lyric Lennon som Lachlan Drake
 Max Greenfield som Gabriel
 Alexandra Daddario som Natacha Rambova

 Episoder 
Nr.TittelRegiManusSending (USA)1Checking InRyan MurphyRyan Murphy og Brad Falchuk7. oktober 20152Chutes and LaddersBradley BueckerTim Minear14. oktober 20153MommyBradley BueckerJames Wong21. oktober 20154Devil's NightLoni PeristereJennifer Salt28. oktober 20155Room ServiceMichael GoiNed Martel4. november 20156Room 33Loni PeristereJohn J. Gray11. november 20157FlickerMichael GoiCrystal Liu18. november 20158The Ten Commandments KillerLoni PeristereRyan Murphy2. desember 20159She Wants RevengeMichael UppendahlBrad Falchuk9. desember 201510She Gets RevengeBradley BueckerJames Wong16. desember 201511Battle RoyaleMichael UppendahlNed Martel6. januar 201612Be Our GuestBradley BueckerJohn J. Gray13. januar 2016

 Roanoke (2016) 
 Handling 
 My Roanoke Nightmare
mini|Kathy Bates spiller skuespilleren Agnes Mary Winstead i Roanoke.
Roanoke foregår i 2016 i Nord-Carolina. Shelby Miller (Lily Rabe), ektefellen Matt (André Holland) og Matts søster Lee (Adina Porter) deltar i dokumentarserien My Roanoke Nightmare for å fortelle om en rekke overnaturlige hendelser som oppstod da Shelby og Matt flyttet fra Los Angeles til Nord-Carolina etter at Shelby spontanaborterte. Sarah Paulson spiller Shelby, Cuba Gooding jr. spiller Matt og Angela Bassett spiller Lee i en reenactment av historien.

Etter hvert begynner en rekke uforklarlige ting å skje i huset, og Lees datter blir sporløst forsvunnet. De får hjelp av synske Cricket Marlowe (Leslie Jordan) mot en betaling på 25 tusen dollar. Cricket forteller Lee at området er hjemsøkt av spøkelser fra Roanoke-kolonien, med Tomasyn «The Butcher» White (Kathy Bates) i spissen. Tomasyn hadde blitt forrådt av sine nærmeste, men ved hjelp av en mystisk kvinne i skogen (Lady Gaga) hadde hun tatt tilbake makten. I nåtid får Shelby Lee arrestert ved å anklage henne for mordet på ektefellen sin.

Shelby blir angrepet av en mann med et grisehode, men blir reddet av Dr. Cunningham (Denis O'Hare), den forrige eieren av huset. Han forteller Shelby og Matt at Tomasyn er ansvarlig for alle drapene på huset, og at hun kun kan drepe under månesyklusen på seks dager i oktober. Cunningham blir drept, og Shelby og Matt møter på Cricket igjen. Cricket avslører at kvinnen i skogen, Scathach, er den sanne lederen av kolonien. Han forteller dem også at Tomasyn hadde drept følget sitt for et religiøst ritual. Matt blir stadig forhekset av Scathach og får vite mer om historien hennes og hvem hun er. Tomasyns mobb kommer til huset, og Matt og Shelby får tilbake Lees datter. De gjemmer seg i huset, men blir vitne til at Cricket blir dissekert levende.

I et tilbakeblikk blir det avslørt at Edward Philippe Mott (Evan Peters), den første eieren av huset, hadde en affære med en av sine mannlige tjenere. Under månesyklusen i oktober blir han drept av Tomasyn. Tilbake i nåtid blir Matt, Shelby og Lees datter reddet av Edward, men han forlater dem ute i skogen. Der tas de til fange av familien Polk, som har sverget sin troskap til Tomasyns mobb ved å holde folk ute fra kolonien deres. Mama Polk (Frances Conroy) slår Shelbys bein med en slegge og kjører dem tilbake til huset. Tomasyn skal til å ofre familien Miller da sønnen hennes Ambrose (Wes Bentley) dytter henne i ilden. Lee, som har blitt sluppet fri av politiet, redder Matt, Shelby og datteren sin. De flykter og overnatter på et billig motell.

 Return to Roanoke: Three Days in Hell
Dokumentarserien My Roanoke Nightmare ble en stor suksess og trakk 23 millioner seere. Produksjonslederen Sidney (Cheyenne Jackson) foreslår å produsere en ny sesong som heter Return to Roanoke: Three Days in Hell, hvor skuespillerne og de faktiske personene kan samles i Roanoke-huset for tre dager under månesyklusen. Sidney håper han klarer å avsløre at det var Lee som drepte Mason. Shelby er usikker på å delta i den nye sesongen, men blir med for å gjenopprette forholdet med Matt. Audrey Tindall (Sarah Paulson) og Rory Monahan (Evan Peters), som spilte henholdsvis Shelby og Edward i dokumentarserien, er nygifte. Agnes Mary Winstead (Kathy Bates), som spilte The Butcher, får ikke være med på den nye sesongen fordi hun er alt for investert i rollefiguren sin.

Skuespillerne, Shelby, Matt og Lee drar tilbake til huset. Etter hvert skjer det en rekke uforklarlige hendelser. Det viser seg senere at den planlagte sesongen aldri ble sendt og at alle deltakerne døde, bortsett fra én. Rory er den første som dør; han blir drept av de to sykepleierne.

 Medvirkende 
 Kathy Bates som Agnes Mary Winstead / Tomasyn White (The Butcher)
 Sarah Paulson som Audrey Tindall / Shelby Miller
 Cuba Gooding Jr. som Dominic Banks / Matt Miller
 Lily Rabe som Shelby Miller
 André Holland som Matt Miller
 Denis O'Hare som Dr. Elias Cunningham
 Wes Bentley som Ambrose White
 Evan Peters som Rory Monahan / Edward Philippe Mott
 Cheyenne Jackson som Sidney Aaron James
 Angela Bassett som Monet Tumusiime / Lee Harris
 Lady Gaga som Scathach
 Frances Conroy som Mama Polk
 Adina Porter som Lee Harris
 Leslie Jordan som Cricket Marlowe
 Charles Malik Whitfield som Mason Harris
Rollefigurene til Rabe, Holland og Porter er de eneste som faktisk opplevde det My Roanoke Nightmare handler om.

 Episoder 
 Nr. Tittel Regi Manus Sending (i USA) Sending (i Norge)1  «Chapter 1» Bradley Buecker Ryan Murphy og Brad Falchuk  14. september 2016  15. september 20162  «Chapter 2» Michael Goi Tim Minear  21. september 2016  22. september 20163  «Chapter 3» Jennifer Lynch James Wong  28. september 2016  29. september 20164  «Chapter 4» Marita Grabiak John J. Gray  5. oktober 2016  6. oktober 20165  «Chapter 5» Nelson Cragg Akela Cooper  12. oktober 2016  13. oktober 20166  «Chapter 6» Angela Bassett Ned Martel  19. oktober 2016  20. oktober 20167  «Chapter 7»  Elodie Keene Crystal Liu 26. oktober 2016  27. oktober 20168  «Chapter 8»  Gwyneth Horder-Payton Todd Kubrak 2. november 2016  3. november 20169  «Chapter 9»  Alexis O. Korycinski Tim Minear 9. november 2016  10. november 201610  «Chapter 10»  Bradley Buecker Ryan Murphy og Brad Falchuk 16. november 2016  17. november 2016

 Cult (2017) 

 Handling 
Cult handler om Ally Mayfair-Richards (Sarah Paulson) og kona hennes, Ivy (Alison Pill). De lever som et lykkelig par i en liten by i Michigan. Sammen har de en sønn og eier en restaurant ved navn, the Butchery. Men når Donald Trump vinner presidentvalget i 2016 blir Ally knust og begynner å få bortglemte fobier tilbake igjen. I motsetning til Ally sin reaksjon feirer Kai (Evan Peters) for seieren til Trump. Kai Anderson er leder for et kult som mener at de kan bli kvitt fryktene til dems tilhengere og gjøre dem sterkere og modigere. Etter presidentvalget begynner Ally å se psykologen sin igjen, Dr. Rudy Vincent (Cheyenne Jackson) for å få behandling av fobiene som hun har begynt å få tilbake. Hun og Ivy trenger hjelp av noen til å ta av seg barnet hennes så de ansetter Winter Anderson (Billie Lourd) som barnevakt for dem. Ally ser forferdelige ting som egentlig ikke er der, men en ting leder til en annen og det viser seg at synene faktisk ikke er syner, men virkelige hendelser.

 Medvirkende 
 Sarah Paulson som Ally Mayfair-Richards / Susan Atkins
 Evan Peters som Kai Anderson / Charles Manson / David Koresh / Jim Jones / Andy Warhol / Marshall Applewhite
 Cheyenne Jackson som Dr. Rudy Vincent
 Billie Lourd som Winter Anderson / Linda Kasabian
 Alison Pill som Ivy Mayfair-Richards
 John Carroll Lynch som Twisty the Clown
 Colton Haynes som Detective Samuels
 Cooper Dodson som Oz Mayfair-Richards
 Billy Eichner som Harrison Wilton / Tex Watson
 Leslie Grossman som Meadow Wilton / Patricia Krenwinkel
 Adina Porter som Beverly Hope
 Frances Conroy som Bebe Babbitt
 Emma Roberts som Serina Belinda
 Mare Winningham som Sally Keffler
 Chaz Bono som Gary Longstreet
 Rick Springfield som Pastor Charles
 Lena Dunham som Valerie Solanas

 Episoder 
Nr.TittelRegiManusSending (i USA)Sending (i Norge)1«Election Night»Bradley BueckerRyan Murphy og Brad Falchuk5. september 201714. september 20172«Don't Be Afraid of The Dark»Liza JohnsonTim Minear12. september 201721. september 20173«Neighbours from Hell»Gwyneth Horder-PaytonJames Wong19. september 201728. september 20174«11/9»Gwyneth Horder-PaytonJohn J. Gray26. september 20175. oktober 20175«Holes»Maggie KileyCrystal Liu3. oktober 201712. oktober 20176«Mid-Western Assassin»Brad BueckerTodd Kubrak10. oktober 201719. oktober 20177«Valerie Solanas Died for Your Sins: Scumbag»Rachel GoldbergCrystal Liu17. oktober 201726. oktober 20178«Winter of Our Discontent»Barbara BrownJoshua Green24. oktober 20172. november 20179«Drink the Kool-Aid»Angela BassettAdam Penn31. oktober 20179. november 201710«Charles (Manson) in Charge»Brad BueckerRyan Murphy og Brad Falchuk7. november 201716. november 201711«Great Again»Jennifer LynchTim Minear14. november 201723. november 2017

 Apocalypse (2018) 
Sett i fremtiden skaper antikrist, Michael Langdon (Cody Fern), skaper apokalypse ved å sette i gang en atomkrig. De utvalgte overlevende etter kjølvannet, arvingen Coco St. Pierre Vanderbilt (Leslie Grossman), hennes personlige assistent Mallory (Billie Lourd), frisøren Mr. Malcolm Gallant (Evan Peters), hans bestemor Evie (Joan Collins), talkshow-verten Dinah Stevens (Adina Porter), Stevens sønn Andre (Jeffrey Bowyer-Chapman), unge voksne Timothy Campbell (Kyle Allen) og Emily (Ash Santos), blant andre, søker tilflukt i et tilfluktsrom kalt "Outpost 3", som blir bestyrt med hjernhånd av bestyrerrinne Wilhemina Venable (Sarah Paulson) og Miriam Mead (Kathy Bates) sammen med The Fist (Erika Ervin), en brutal og høy kvinnelig vakt. Tilbakeblikk til tre år tidligere avslører at "Outpost 3" var en trollmannsskole for alle gutter ledet av John Henry Moore (Cheyenne Jackson) som ubevisst huset antikrist, i håp om at han ville reise seg som den første mannlige "Supreme" noensinne. Hekserådet til Cordelia Goode (Paulson), Zoe Benson (Taissa Farmiga) og den gjenoppstandne Myrtle Snow (Frances Conroy) blir tilkalt og oppdager raskt hvor farlig Michael er for deres pakt når han står overfor hans tydelige krefter, når han gjenoppliver avdøde hekser Queenie (Gabourey Sidibe), Madison Montgomery (Emma Roberts) og Misty Day (Lily Rabe). Pakten, ved hjelp av trollmennene, forsøker å redde menneskeheten ved å oppdage den nye heksen Mallorys intense krefter, lære mer om Michaels mystiske opprinnelse, spesielt fra Michaels bestemor Constance Langdon (Jessica Lange), og hvordan man kan beseire ham for å forhindre apokalypsen .

 1984 (2019) 
Sesongen foregår i tittelåret 1984, og følger Brooke Thompson (Emma Roberts) når hun reiser til en avsidesliggende, nyåpnet sommerleir, kjent som Camp Redwood, for å jobbe som rådgiver etter et skremmende møte med seriemorderen Richard Ramirez (Zach Villa). De som reiser med Brooke inkluderer preppy Xavier Plympton (Cody Fern), atletisk Chet Clancy (Gus Kenworthy), omgjengelige Ray Powell (DeRon Horton) og spunky Montana Duke (Billie Lourd). Når de ankommer leiren, møter de eieren, den dypt religiøse Margaret Booth (Leslie Grossman), som en gang var en camper der, og som har sin egen erfaring med å overleve en morder. Andre campere i Camp Redwood inkluderer sykepleieren Rita (Angelica Ross), aktivitetsdirektør Trevor Kirchner (Matthew Morrison) og leirkokken Bertie (Tara Karsian). Ikke lenge etter at rådgiverne har kommet seg til rette i sin første uke, kommer det nyheter om at den gale morderen Benjamin Richter (John Carroll Lynch), også kjent som Mr. Jingles, har rømt et lokalt sinnssykeasyl og antas å være på vei til leiren, hvor han har en voldelig historie. Men etter hvert som sesongen skrider frem, avsløres flere hemmeligheter om rådgiverne, samt tilbakeblikk som beskriver leirens historie, inkludert Richters voldelige mor Lavinia (Lily Rabe).

 Double Feature (2021) 
I del 1, med tittelen Red Tide, flytter den slitende forfatteren Harry Gardner (Finn Wittrock), hans gravide kone Doris (Lily Rabe), og deres datter Alma (Ryan Kiera Armstrong) til Provincetown, en isolert strandby i Massachusetts, for vinteren slik at Harry får jobbe i fred uten forstyrrelser. Når de er kommet seg til rette, begynner byens sanne innbyggere å gjøre seg kjent. Harry lider av skrive sperre og går senere til en bar som heter Muse en kveld, hvor han møter musikkforfatteren og sangeren Austin Sommers (Evan Peters) og den erotiske romanforfatteren Sarah Cunningham, kjent under pseudonymet Belle Noir (Frances Conroy), som hjelper ham med problemet hans. En mystisk svart pille blir presentert for Harry av Austin som hevder at den vil hjelpe de med kreativitet og talent til å bli stadig mer avanserte med arbeidet sitt, men pillen krever også en pris i form av grufulle bivirkninger. Rare skapninger referert til som "bleke mennesker" terroriserer byen. Gjennom sesongen ser man mange urovekkende hendelser, sammen med forskjellige karakterer. De inkluderer den uhygieniske Mickey (Macaulay Culkin), Harrys strenge agent Ursula (Leslie Grossman), tatovør og kroppsmodifikator Lark Feldman (Billie Lourd), en eksentrisk hjemløs kvinne kalt Tuberculosis Karen (Sarah Paulson), nysgjerrig nybegynner politimester Burleson (Adina Porter), en mystisk kvinne kalt kjemikeren (Angelica Ross), og interiørdesigneren Holden Vaughn (Denis O'Hare).

I del 2, med tittelen Death Valley, blir fire studenter som er på campingtur revet med i en grufull og dødelig konspirasjon som har vært flere tiår underveis.

 Fremtidige sesonger 
Den 5. desember 2018 sa Murphy at heksene fra Coven og Apocalypse vil komme tilbake i en fremtidig sesong. 9. januar 2020 ble serien fornyet gjennom sesong 13.

 Referanser 

 Eksterne lenker 



Kategori:Grøsser-serier fra USA
Kategori:Antologiserier fra USA
Kategori:Skeive TV-serier
Kategori:TV-produksjoner på FX
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene